讀《西漢書》十四韻
作者：張祜
朝代：唐

paragraphs: 日月中華正，星辰上國偏，經綸今四海，討伐舊三邊。
失道非無素，乘時不偶然。
安劉機在早，誅呂計須權。
禮樂勝殘後，干戈止殺前。
未聞晁氏戮，初幸賈生緣。
善馬來何利，窮兵去甚堅。
國讎因破虜。
民耗是求仙。
忍憤中郎節，殘形太史編。
冲融當魏邴，靦衍自昭宣。
故老心徒切，先皇道益懸。
元成真漸地，哀少卒崩天。
七廟傾王莽，三公敗董賢。
興亡豈無誡，爲看借秦篇。